Radio-amaterizam

**Amaterski radio** je popularan hobi u svetu. U svetu je 2004. bilo oko 3 miliona registrovanih radio-amatera. U Nemačkoj 70.000, 5.000 u Norveškoj, 57.000 u Kanadi, i 700.000 u Sjedinjanim Američkim Državama.

Nosilac radioamaterske dozvole je studirao i položio potrebne testove u svojoj zemlji, i dobio je svoj pozivni znak od državnih organa (u nekim zemljama je pozivni znak vezan za operatora-osobu, dok je u drugim vezan za radio-stanicu). Pozivni znak je poseban za svakog radio-amatera i vlasnici ga često ističu sa ponosom. Nosilac pozivnog znaka koristi ga u eteru da bi legalno identifikovao svu svoju komunikaciju.

## Pozivni znak
Pozivni znak se sastoji od prefiksa i sufiksa. Prefiks označava zemlju (*napomena: radio-amatersko shvatanje zemlje nije isto kao i političko shvatanje, tako na primer [[Svalbard]] jeste radio-amaterska zemlja, iako to ostrvo pripada državi [[Norveška|Norveškoj]]*)

Prefiksi za Srbiju su: **YT** i **YU**.

Do početka 90-tih godina republikama u SFRJ su pripadali sledeći brojevi: 2=Hrvatskoj, 3=Sloveniji, 4=Bosni i Hercegovini, 5=Makedoniji, a do 2007. godine Crna Gora je koristila broj 6 u prefiksu.
Danas Hrvatska koristi prefiks **9A**, Slovenija **S5**, BiH koristi prefiks **E7**, Makedonija **Z3**, a Crna Gora **4O**.

Sufiks se sastoji od jednog, dva ili tri slova.

U Srbiji, pozivni znaci iz serija **YU1AAA-YU1MZZ, YU7AAA-YU7MZZ, YU8AAA-YU8MZZ** su rezervisani za radio-amaterske klubove, na primer: **YU1BEF** je pozivni znak Radio-kluba „Avala“ .

## Radio-amaterski kodeks
**Svetksi radio-amaterski kodeks** glasi:
# Radio-amater je pažljiv i pun obzira. Neće se svesno ponašati tako da za vreme održavanja veze uskraćuje drugima zadovoljstvo i ometa ih.
# Radio-amater je odan i privržen pokretu. Pomaže svojim drugovima u klubu, ostalim radio-amaterima, svom savezu radio-amatera u koji je učlanjen i koji predstavlja i zastupa njegove interese.
# Radio-amater prati razvoj nauke i tehnike. Svoje uređaje dopunjuje i dograđuje, stalno ih usavršava prateći najnovija tehnička dostignuća. Svoja saznanja o korišćenju stanice tj. radu na opsegu, stalno usavršava.
# Radio-amater je uvek prijatelj drugima. On savetuje početnike i prijateljski im pomaže, spreman je da sarađuje sa svima.
# Radio-amater je odmeren i uravnotežen. Radio-amaterizam je dobrovoljna, slobodno izabrana aktivnost. Pravi Radio-amater neće nikada dopustiti da da mu radio-amaterska aktivnost smeta u nekoj od njegovih obaveza, da ugrozi njegovu porodicu, posao, da utiče na uspeh u školi ili njegov položaj u društvu.
# Radio-amater je rodoljub. Svoje znanje, iskustvo i svoje uređaje uvek je spreman da stavi u službu svoga društva i otadžbine.

## Pravilnici
* Statut SRS 
* Pravilnik o pozivnim znacima 
* Pravilnik o ispitima za radio-amatera 

## Reference

## Vanjske veze

* Savez radio-amatera Srbije
* Savez radio-amatera Vojvodine
* YU Amateur Radio Callbook 
* Speciall YU Calls Activity Plan, Savez radio-amatera Srbije 
* FM-digital radna grupa Saveza radio-amatera Srbije 
* FM-digital radna grupa Saveza radio-amatera Srbije 
* Registar repetitora Saveza radio-amatera Srbije 
* Mapa repetitora Saveza radio-amatera Srbije 
* Mapa radio-amaterskih repetitora u Srbiji i ex-YU republikama 
* Yugoslav radio-amateurs in War defending from NATO

### Radio-amaterske ekspedicije
* Naši radio-amateri na ostrvu Bejker, srednji Pacifik, 2002. godine, kada su postigli novi Svetski rekord od 95.127 održanih radio-veza
* Naši radio-amateri na ostrvu Konvej Rif, srednji Pacifik, 2001. godine